CELEX: 62006TN0012
Language: et
Date: 2006-01-19 00:00:00
Title: Kohtuasi T-12/06:  19. jaanuaril 2006  esitatud hagi — Deltafina  versus  komisjon

11.3.2006   
            
            
               ET
            
            
               Euroopa Liidu Teataja
            
            
               C 60/49
            
         19. jaanuaril 2006 esitatud hagi — Deltafina versus komisjon
   (Kohtuasi T-12/06)
   (2006/C 60/91)
   Kohtumenetluse keel: itaalia
   Pooled
   
      Hageja: Deltafina (Rooma, Itaalia) (esindajad: avvocato F. Di Gianni, avvocato R. Jacchia, avvocato A. Terranova, avvocato I. Van Bael ja avvocato J. F. Bellis)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada hagejale otsuse artiklis 2 määratud trahv või teise võimalusena vähendada seda;
            
         
               —
            
            
               mõista advokaaditasud ja kohtukulud välja komisjonilt.
            
         Väited ja peamised argumendid
   Käesoleva kohtuasja hageja taotleb talle vaidlustatud otsuse, mis on ka kohtuasja T-11/06: Romana Tabacchi v. komisjon esemeks, artiklis 2 määratud 30 miljoni euro suuruse trahvi tühistamist põhjendusel, et komisjon jättis hageja ebaseaduslikult ilma talle komisjoni 2002. aasta teatise, mis käsitleb kaitset trahvide eest ja trahvide vähendamist kartellide puhul (1), punkti 8 alapunktis b määratud kaitsest trahvide eest.
   Selles osas täpsustatakse, et kostja tunnistas hagejale antud tingimusliku kaitse kehtetuks viimase poolt kutseühingu APTI juhatuse nõukogu koosolekul tehtud teadaande tõttu, milles hageja tegi teatavaks trahvide määramatajätmise või vähendamise avalduse esitamise komisjonile.
   Oma järelduste toetuseks väidab hageja:
   
               —
            
            
               et ta oli komisjonile eelnevalt teatanud võimatusest mitte teavitada trahvide määramatajätmise või vähendamise avalduse esitamisest;
            
         
               —
            
            
               et komisjon oli olnud nõus sellega, et Deltafinal oli võimatu mitte teavitada trahvide määramatajätmise või vähendamise avalduse esitamisest;
            
         
               —
            
            
               et komisjoni ametnikud ei olnud Deltafinat teavitanud sellest, et trahvide määramatajätmise või vähendamise avalduse esitamisest teavitamine toob kaasa tingimusliku kaitse kaotamise;
            
         
               —
            
            
               et Deltafina ei esitanud oma trahvide määramatajätmise või vähendamise avaldust kooskõlastatult oma peamiste konkurentidega;
            
         
               —
            
            
               et Deltafina-poolne trahvide määramatajätmise või vähendamise avalduse esitamisest teavitamine ei kahjustanud mingil moel komisjoni uurimist.
            
         Seoses trahvi vähendamisega väidab hageja, et:
   
               —
            
            
               komisjoni määratud trahvi põhisumma on ilmselt ülemäärane ja ebaproportsionaalne arvestades asjaomase turu tagasihoidliku väärtusega, Deltafina vähenenud käibega ja rikkumisest tuleneva mõju puudumisega turule;
            
         
               —
            
            
               komisjon on ekslikult omistanud Deltafina käitumise selle emaettevõtjale;
            
         
               —
            
            
               trahvi vähendamine ja kergendavate asjaolude hindamine ei peegelda adekvaatselt asja spetsiifilisi asjaolusid, seda eelkõige arvestades 2002. aasta teatisest tulenevaid uusi tõlgendusi.
            
         
      (1)  EÜT C 45, 19.2.2002, lk 3.